सामग्री: 1. हैदराबादचं नाव बदलून भाग्यनगर करणार - योगी आदित्यनाथ

ग्रेटर हैदराबाद महानगरपालिकेच्या निवडणुकीत भाजपाने आपल्या बड्या बड्या नेत्यांना प्रचारासाठी मैदानात उतरवलं आहे.  उत्तर प्रदेशचे मुख्यमंत्री  योगी आदित्यनाथ भारतीय जनता पक्षाच्या उमेदवारांच्या प्रचारासाठी हैदराबादेत आहेत. 

प्रचारादरम्यान त्यांनी हैदराबादचं नाव भाग्यनगर करण्याचं आश्वासन दिलं. एबीपी माझानं ही बातमी दिली आहे. 

योगी आदित्यनाथांनी शनिवारी (28 नोव्हेंबर) तेलंगणाची राजधानी हैदराबादमध्ये ग्रेटर हैदराबाद महानगरपालिकेच्या निवडणूक प्रचारासाठी मलकजगिरी भागात रोड शो केला. यावेळी त्यांनी एआयएमआयएमचे नेते असदुद्दीन ओवेसी यांना लक्ष्य केले. 

त्यांनी म्हटलं, "इथं आल्यानंतर मला अनेकांनी हैदराबादचं नाव भाग्यनगर होऊ शकतं का? असं विचारलं. मी त्यांना म्हटलं का नाही? आम्ही फैजाबादचं नाव अयोध्या केलं, अलाहाबादचं नाव प्रयागराज केलं. उत्तर प्रदेशात भाजपाची सत्ता आल्यानंतर हे बदल घडले मग हैदराबादचं नाव भाग्यनगर का होणार नाही?" 

2. 'दुनिया घुम लो, हमारे पुणे के आगे कुछ नहीं', सुप्रिया सुळेंचा मोदींना टोला

पंतप्रधान नरेंद्र मोदींनी शनिवारी (28 नोव्हेंबर) पुण्यातील सीरम इन्स्टिट्यूटला भेट दिली. या पार्श्वभूमीवर राष्ट्रवादी काँग्रेसच्या खासदार सुप्रिया सुळे यांनी त्यांच्यावर टीका केली आहे.  दिव्य मराठीनं या संदर्भातली बातमी दिलीय.

'दुनिया घुमलो, हमारे पुणे के आगे कुछ नही' असं सुप्रिया सुळेंनी म्हटलं आहे. पुणेकरांनी शोधलेल्या कोरोना लशीवर बाहेरून आलेल्यांनी दावा करू नये, असंही त्यांनी म्हटलंय. पुण्यात आयोजित मेळाव्यामध्ये बोलत होत्या.

त्या म्हणाल्या, "दुनिया घुम लो शेवटी लस पुण्यातच सापडणार आहे. तसंच आम्हाला दिल्लीची सवय आहे. इथं मी ऐकलं की, 1500 कोटी, 1600 कोटींची विकासकामं केली जात आहेत. दिल्लीमध्ये तर एक लाख कोटींच्या पुढेच सगळ्या गप्पा असतात. आम्ही त्या गप्पा ऐकतो.. आता हे कोण बोलतं हे तुम्हाला माहिती आहे. आज ते पुण्यात आहेत."

3. ...तर शरद पवारांच्या घरावर मोर्चा काढणार - मराठा क्रांती मोर्चा 

मराठा आरक्षणाच्या मुद्द्यावरुन मराठा क्रांती मोर्चाने आक्रमक भूमिका घेत आता राष्ट्रवादी काँग्रेसचे अध्यक्ष शरद पवार यांच्या निवासस्थानावर मोर्चा काढण्याचा इशारा दिला आहे. मराठा विद्यार्थ्यांचे प्रश्न येत्या 2 डिसेंबरपर्यंत मार्गी लावण्याचा अल्टिमेटम मराठा क्रांती...\nमागील सामग्री खालीलप्रमाणे सारांशित केली जाऊ शकते:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.